**Rătăcesc**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te bântui, iubito, chipul tău

e-un lung șirag de litere uitate,

poeme reci

pe albul iernii scrise

în geometria fulgului, un zeu

ne socotește visele

furate,

povești ce nu au un sfârșit.

Proscriși suntem

și nimeni nu-nțelege

a vieții limbă, poate a greșit

guverantorul care-i peste lege,

dar pentru noi

e limpede cuvântul,

trăirile înalte însoțesc

în fiecare clipă absolutul

și-n tine iar

o viață rătăcesc.